Joshua cabu sungah hin Moses thlengtu Joshua ih hohanak in Israel pawl in Kanaan ram an do ih an laknak thuanthu a um. Himi cabu sungah hin Jordan tiva an tannak, Jerikho khua an laknak, Ai khua an donak tla le Pathian le a minung pawl karlakah a thar in thu an kam awknak tla kan hmu. Hi cabu sungih cacaang hminthang pakhat cu: “Zo kan rian ding ti kha tuih sunah ruatcat uh ... Kei le ka innsungsang cun Bawipa kan rian ding,” (24:15) timi hi a si.\nKanaan ram an nehnak (1:1-12:24)\nRam an zem-awk daan (13:1-21:45)\n(a) Jordan nisuah lam (13:1-33)\n(b) Jordan nitlak lam (14:1-19:51)\n(c) Beunak khuapi pawl (20:1-9)\n(d) Levi pawlih khawpi pawl (21:1-45)\nNisuahnak lam hrin pawl cu an ramah an kir (22:1-34)\nJoshua ih thucah neta bik (23:1-16)\nShekhem ah Thukam an tharter sal (24:1-33)\nKanaan Ram Neh Dingin Pathian Thupeknak\n1 Bawipa riantu Moses a thih hnuah Moses bawmtu, Nun ih fapa Joshua hnenah Bawipa in, 2“Ka siahhlawh Moses cu a thi zo. Nangmah le Israel mi zatein nan timtuah uhla Jordan tiva nan tan pei ih ka lo pek dingmi ram ah nan feh pei. 3Moses hnenih ka sim zo bangtuk in nan fehnak dingmi ram hmuahhmuah cu nanmah ka miphun hnenah ka lo pe zo a si. 4Nan ram cu thlanglam nelrawn ihsin saklam ah Lebanon tlang pawl tiang, nisuahnak lam ah Eufrates tivapi ihsin Hit ram hmuahhmuah le nitlaknak lamah cun Mediterranean Tifinriat tiang a si ding. 5Na nun sung hmuahhmuah ah zohman in an lo neh lo ding. Moses hnenih ka rak um bangtuk in na hnen khal ah ka um ding. Ziangtik hmanah ka lo tanta lo ding ih ka lo hnong lo ding. 6Cak le ralṭha in um aw, ziangahtile ka lo pe ding tiah nan pu nan pa hnenih ka rak kam ciami hih ram hi na lak tikah Israel mi pawl hi nangmah in na hruai ding. 7Moses ih a lo pekmi Thukham cu kimtein thlun dingah cakzet le ralṭhazet in um aw. Thukham fate bik tiang daithlang loin thlun awla na fehnak ih kipah na lam a tluang ding. 8Thukham cabu cu hngilh hrimhrim hlah. A sungih nganmi bangtuk ih na nun theinak dingah a sun a zan in siar ringring aw. Cutiih na tuah le na ṭhangso ding ih na tuahmi hmuahhmuah ah na hlawhtling ding a si. 9Cakzet le ralṭhazet in um aw ti ih thu ka lo pekmi cu ziangtik hman ah hngilh hlah. Ṭih hlah, na thin nau hlah; ziangahtile Bawipa na Pathian keimah in na fehnak kipah ka lo umpi ding a si,” tiah a ti.\nMipi Hnenah Joshua In Thu A Pek\n10Cule Joshua in Israel mi hruaitu pawl cu, 11“Nan riahnak hmun kipah feh uhla ‘Nan in ding le nan ei ding timtuah thluh uh, ziangahtile ni thum sungah Jordan tiva nan tan ding ih Bawipa nan Pathian in a lo pekmi ram cu nan co ding a si,’ tiin va sim uh,” tiah thu a pek.\n12Joshua in Reuben mi le Gad mi le Manasseh mi a hrek pawl hnenah, 13 “Bawipa ih siahhlawh Moses ih a lo simmi ‘Bawipa nan Pathian in nan khua le nan ram hrangah hi ram cu a lo pek ding,’ a timi cu ciing ṭha uh. 14Nan nupi pawl, nan fanau pawl le nan ṭilva pawl hmuahhmuah thawn Moses ih a lo pekmi ram, Jordan ihsin nisuahnak lamah hin nan um pei; a sinain nanmah ih lakih ralkap pawl hmuahhmuah cu nan phunpi Israel mi pawl hrangih raldo dingah hmaiah nan nor pei ih Jordan tiva nan tan pei. 15 Bawipa nan Pathian ih a lo pekmi hi ramah Israel nan unau pawl in umhmun an khuar hnuah Bawipa ih siahhlawh Moses ih a lo pekmi Jordan tiva ihsin hitawk nisuahnak lamah nannih khal nan ra kir ding ih nan ramah hin nan um ding a si,” tiah a ti.\n16Cumi an theih tikah annih in, “In fial mi hmuahhmuah cu kan tuah ding ih in thlahnak pohpoh ah kan feh ding. 17Moses ih thu kan thlun vek thotho in na thu kan lo thlun ding; Bawipa na Pathian cu Moses hnenih a um bangtuk in na hnenah um hramseh. 18Zokhal na thu a lo eltu le a thlun lotu cu thah a si ding. Cakzet le ralṭhazet in um aw,” tiah Joshua cu an ti.


Pathian Fa theihtheinak - Hre Mang\nPathian Fa theihtheinak\nPATHIANF A, THLARAU THIANGHLIM UKMI NUN: PATHIAN FATE THEIHTHEI NAK\nSanthar sanah zumnak thupom, ruahnak le duhdan bang aw lo a suak sinsin. Biaknak pawlkom pakhat le pakhat, mibur khat le burkhat, hmuansak hmuanthlang, rualpi pawlkom lak khalah a dikbik, thlarau mi sibik vekin zuam awknak, kanmah kan diksawn, kan doctrine a dik sawn, thutak, thudik, kawhhran nung, piangthar kawhhran, zumnak nung, tvp, tongkam kan thei lar zet theu. Cuvek lakah thinlung anhai in a ummi tla kan um pang asile a tanglei hi Bible in a simmi Thlarau Thianglim in a ukmi zumtu, Pathian fate pawl kan theihthei nak ding mizia, tuahnak, langdan , thlarau rah pawl an si. Mathai 7:16 “Mi ziangvek an si ti cu an tuahmi in nan thei ding…” a tivekin kan kan kaingkap milai pawl zovek an si ti thleidang thiam dingin inbawmtu dingah malte Bible in a simi zoh hnik uhsi.\nBible in a simmi, thlarau mi sinak pawl thu sim hlanah Thlarau Thianghlim ih kaihruai mi silo, leitlun biaknak sakhua thlarau mi sinak pawl malte zoh hmaisa uhsi. Leitlun biaknak sakhua hmuahhmuah in thlarau mi sinak an nei theh. Cupawl lakah Budhist pawl an sile phungki pawl hrang ahcun leitlun thilri le lennak nei loin lukong in, phungki puansen sin in rawlkhawng in nung, mahte in le lo nei loin sumpai hlawh le ei in hawl loin um, rawl ul thlacam, le biaknak cabu siar le bai-hat, thlarau luahkhat dingin ulhnak (meditation), tvp, tla an tuah. Cupawl a tuah tam theihthei le zuamzuam cu thlarau mi, thlarau laksawng ngah tam ding tiah ruat an si. Cutin an biaknak lamah an pek awk vekin thlarau sual in a pawlkom tikah thilmak tuah thei nak tla an nei theu. Cuvek thotho in muslim pawl khalin thlarau mi sinak tiah biaknak sakhua thuthlung an nei ve. An biaknak lamah hleihluat (extreme) in anmai nunnak ui loih tihcilh nak in siseh peknak in siseh, Koran cabu sung sakhua thuthlung pawl zir, zohloin siar thei, nikhat ah voithum thlacam, voksa ei lo, tvp, in thlarau mi si ding an zuam. America ramih Amish pawl cun santhar si thatha, fimnak, le electric, motor, computer, cell phone, tvp an hmang duh lo, satan hmanrua ah an ruat, cucu an thlarau mi sinak ih nunthuthlung (doctrine) asi.\nCuvekin khrihfa pawl khalin thlarau mi sinak tiah leitlun sakhua nak vekin pawnlang zuam awknak tampi an nei ve; cupawl tla cu Bible siar, rawl ulh, thlacam taima, cawlhni khawm, biaknak lam zuamnak, zuu le rit theih hrial, nupa sualnak hrial, rukruk le fifirnak hrial, midang pawl zumnak dungthlun ve ding in sawm awknak, tvp, in pawnlang thlarau mi sinakah tampi biaknak sakhua thuthlung a um ve. Cupawl cu leitlun sakhua biaknak thlarau mi sinak pawl thawn danglam ciamco nak a um lo. Cupawl cu an tha, asinan cu pawl cu Pathian Thlarau Thianghlim kaihhruai, ukmi nun tel lo cun farasi pawl nun dinhmun, leitluan biaknak fangfang lawng milai a hruai thleng thei asi. Santhar khrihfa pawl bum in umlonak ding hrangah leitlun sakhua biaknak cangvaihnak, thlarau mi sinak le Khrih ih dungthluntu, Thlarau Thianghlim ih ukmi, kaihhruai mi nun thleidan thiamnak ding hrangah Bible in ziang a sim, ziangvek hi Pathian fate pawl nuntu, ziaza, langdan, rah asi timi tawiten zoh hnik uhsi.\nTheihsual theu mi cu mailai thinlung phurnak le thlarau rah, thlarau laksawng le thlarau rah, theihnak le thlarau rah, pawl hi mi tampi in an theih polh theu. Zumtu zaten thlarau rah rah tampi rah dingin fial mi le rah hrimrhim ding mi kan si. Mi zokhalin, an zumnak cu ziangvek asi ti an au rero mi hnakin an nunah an rah nan zoh tikah an sunglam ah ziang a umih ziangvek milai an si, Pathian fate maw an si, satan fate an si ti aw-ai ten theihtheih asi.\nA hmaisa bikah, a tluse zomi milai cu Pathian fate sitheinak dingin Zesu Khrih ah sersiamthar nak lawng in a si. Cucu Pathian Thalrau hnatuan asi ih piangtharnak, hrintharnak ti khalin kawh asi. Pathian in amai hmuihmel kengin a sersiam mi a tluse zomi milai a duhdawtnak cu a Fapa sungin a langter ih a tluse zomi milai rundamnak cu Khros parah a tuah theh zo. Cutin, a thluse zomi milai, thlarau thi cu a Fapa ah a sersiam thar, nunak thar a pek ih amah thawn pehzaawm awknak thar a tuah. Cuticun milai siatha theihnak cu a nungsal ih Pathian thutak theihnak in kumkhua nunnak sung a lut theinak asi. Cui rundamnak cu Pathian zangfak lainatnak in pekmi zumnak laksawng asi. Cui rundamnak lasawng a cotu hmuahhmuah cu Pathian fate tiah kawh kan si ih vanram kan thlen hlan, kan leitlun nun sungah Pathian tumtah le duhmi vekin kan nun theinak dingah le amah rian dingin tuanvo in pek mi tuansuak thei dingin kan sungah Thlarau Thianghlim pek kan si. Cui Thlarau Thianghlim ih huham cahnak, fim zirhnak, kaihhruainak in ziangkim Pathian tumtah le duhnak cu tuan famkim asi. Cui Thlarau Thianghlim in a kaihhruai, a ukmi pawl nunah a tanglei nuntu, ziaza, cangvaihdan, langdan, nun rah pawl cu a langmi asi. Cui thlarau rah pawl cun Pathian fate kan sinak a langter. Mi zovek, ziangvek khalin a tanglei nun pawl nunpi si loin Pathian Thlarau Thianghlim ka nei ti in thlarau mi zet vekin a cangvai, sakhua mi zet vekin a au kio rero khal asile cunu cupa cu thlarau lamah nauhak te, thlarau mitdei hrih lo asilole a sungah Khrih ih Thlarau a nung loih thlarau thianglo, bumnak thlarau, leitlun sakhua thlarau a cangvai tinak asi.\nPathian fate Thlarau mi sinak cu Zesu Khrih ih leitlun nun ah le Bible in in zirh vekin theihtheih nak le sim theinak kan nei asi. Zesu Khrih cu thlarau mi sinak famkim, kan zohthim ding, thlarau rah in a khatmi kan Bawipa asi.\nPathian Thlarau Thianghlim in a kaihhruai, a ukmi pawl nunah hmuh thei mi pawl cu:\n1) Mithmuh theih leitlun thil ah si loin hmuhtheih lo mi kumkhua daih thlarau thil hrangah a nung:\n(2 Cor. 4:16-18), Hiti a si ruangah beidong ih kan um dah lonak cu a si. A lenglam kan taksa ruangpi hi ṭumsuk vivo hmansehla kan sunglam nun cu nitinte tharsuah ringringin a um a si. 17, Cule harsatnak caan tawite sung kan tonmi tete hin a let tampi in kumkhua sunlawinak in pe ding. 18, Curuangah hmaitonte ih kan hoihthlat reromi cu kan hmuh theimi thilri pawl hi an si lo; kan hmuh thei lomi thil an si sawn. Hmuh theimi cu caan tawite sung lawng a awh; sikhalsehla hmuh thei lomi cu kumkhua a daih a si.\nPathian fate, Thlarau Thianghlim in a kaihhruai mi pawl cun hi leitlun rei lo te mithmuh theih thilri pawl hrangah nung loin a kumkhua sankhuk daih thlarau hrangah an nung sawn asi. Curuangah leitlun mithmuh theih lennak, sinak, le lungawinak pawl hnakin mithmuh theih lo, sankhuk thlarau rothil sawn cu thupi sawn ah an ret ringring. Cutin sim ruangah leitlun pawlkom le mailai nuntu hrangah a tulmi an tlansan theh tinak asi fawn lo. A thupi sawn, an milai damsan cu thlarau thil asi.\nFimkhur: leitlun biaknak sakhua thlarau mi pawl khalin himi thawn bang aw mi an sim ve, an biaknak le thlarau nunkhua hrangah thihngam in an nung ve theu.\n2) Khrih hmuihmel kengin a thangso rero:\n.2 Cor. 3:17,18, Cule Bawipa ih Thlarau umnak kipah cun zalennak a um. 18Kannih tla cu kan zatein kan hmai puanih tuammi kan si nawn lo ruangah Bawipa ih sunlawinak hi thlalang bangin a langtertu kan si. Cuih sunlawinak cu Thlarau a si mi Bawipa hnen ihsin a rat ruangah kan nunnak hi sunglawi sinsin in le Amah bang sinsin in in thleng vivo a si.\nPathian Thlarau in a ukmi Pathian fate pawl cu Khrih ih hmuihmel keng sinsin in nitin an thang rero asi. Cui thanlennak ih umzia cu an nun ah Khrih ih mizia a lang sinsin: Kal 5:22-23 ah Paul in a sim bangin, duhdawtnak, lungawinak, hnangamnak, lungsaunak, mi zaangfahnak, ṭhatnak, rintlak sinak, nunnem tangdornak le suup theinak tla an si. Cui hleiah, v. 24-25 ah a sim bet mi cu , Cule Jesuh Khrih ih ta a si mi pawl cun an taksa hurnak le hiarnak pawl cu thinglamtah ah an khenthat zo. Thlarau in nunnak in pek zo ruangah kan nunnak khal hi Thlarau amah in a uk ding a si. 26Puarthau ding kan si lo; pakhat le pakhat thinṭeuter aw ding kan si lo; iksiik aw ding khal kan si lo.\nA tlunlam ih simmi thlarau rah um silo, an nun in a rah mi cu Kal 5:19 ah a simmi, tisa mizia, thuphan per, huat awknak, rukruknak, nupa sualnak, tvp, in a luahkhat mi pawl cu Thlarau Thianghlim ih ukmi nun si sawn loin an sungah a uktu cu satan thlarau asilole, an lei tisa mi sawn asi tinak asi.\n3) Thalrau rilrawng: Pathian thutak haal, ngaina\n(Matt. 4:4, Asinain Jesuh cun, “Ca Thianghlim in ‘Milai nunnak cu rawl lawngin a si lo. Pathian hmurka in a suakmi ṭongkam in a si sawn,’ a ti.\nNaute pakhat cu a ril rawng dah lo, rawl a ei dah lo asile a thi asi thei. Cun, milai pakhat cu ziang nuam ati timi na zoh tikah a sunglam ah ziang a um, ziangvek milai asi ti theihtheih asi. Huatnak, rukruk, thuphanper, le nupa sualnak, leitlun taksa nuamcennak, le milai porh awknak ah a nuam aw zet tu cu a sungah zo le ziang thlarau in a uk, ih ziangvek milai asi ti sim bet tul nawn lo asi. Cuvek thiamthiam in Pathian fate, Thlarau Thianghlim in a ukmi, a kaihhruai mi pawl cun Pathian thutak cu an nitin nun rawl vekin an haal, an ngai ringring ih Pathian hnen ihsin thutak rawl ngaingai an ei ringring asi.\nFimkhur: Leitlun sakhua biaknaklam pumpe aw tu pawl khalin an biaknak cabu, bible cu an duhzet ih zohlo in an baihart, sunzan tiloin an zir, leitlun nun an tlansan, cu pawl hi cawhpolh lo a tha. Leitlun sakhua mi vekin a tlunih no #2 nak ih sim zomi thlarau rah um siloin leitlun sakhua mithavek in khrihfa sinak ah zuam zet, taima zet, pe aw zet , thlarau mi zet an um thei.\n4) Pathian duhzawng a duh ih Pathian huat mi a hua, Pathian in nuam a timi nuam a ti\n“LALPA (Pathian) tih cu sual huat a si. Hngalnak le puarthaunak, thil dik lo le Tawngkam tha lo ka hua a si.” Thufim 8:13. Mi pakhat cu thlarau mi zet vekin a um na cingin nitin nunah sual thawn buahcih ringring in a um, sual thuhruk mi cu nuam ti zetin a cen rero asi ahcun a simmi le a sinak taktak cu a kalh aw, hlapi asi. Thlarau mi zet vekin biak inn ah tlang au rero nacingin rukru, thuphan per, nupa sualnak, le Pathian huatzawng tuah rero tu cu Pathian fate asi tiah sim thei nak a um lo. Zesu Khrih cu leitlun ah misual pawl rundam dingin a ra. Cutin misual pawl a rundam, an sual a ngaidam tikah misual pawl cun sualnak an tuah sunzawm nawn lo, sual huatnak thlarau Khrih ih Thlarau cu an sungah a ceng ih a uk sawn asi.\nCutin thiltha tuah le Pathian duhzawng tuah ding cu nitin in an lungawi zawng le an ruahsan mi asi. Helram satan kut ihsin anmah a rundamtu Pathian cu an duhdawt ruangah Pathian in a duhdawtmi, a Fapa thisen in a leimi milai pawl cun Pathian an duhdawtnak ruangah Pathian in a duhdawtmi a fale pawl parah thiltha tuahnak in an leitlun nun an hmang.\nLeitlun sakhua, thlarau mi sinak nei in, thlacam le rawl ul tam deuhdeuh, tettikhan tam deuhdeuh, thutak theihnak ah thei aw ter deuhdeuh si in khatlam nitin nunah thuphan per tam deuhdeuh, rukruk poi tinak nei lo, ngaidam nak nun nei lo, mi thangsiat le mi relse loin um thei lo pawl cu thlarau lam thihnak khamtlangah dingin satan tlangau an si.\nPathian Thlarau ih a ukmi, Pathian fate pawl cun Pathian ih duhmi an duh ih an nunpi, cule Pai huat mi an hua. Pa in a huat tukmi A Fapa thihnak khawp in a huatmi cu sual asi. Cui sual cun sualnak a hringih sual ih man cu thihnak asi. Pathian in sual a hua ih sualnak a hua lo titu cu zirhnak sual, Bible in a simmi asi lo. Pathian in misual a duhdawtih a rundam vekin Pathian in a rundam mi, Pathian zangfahnak laksawng cotu pawl cun anram rundamtu Pathian ih huat mi cu an hua asi.\n5) Pathian duhnak parah ziangkim a hngat aw aw:\n(Luke 6:12, Culai ah Jesuh cu thlacam dingin tlang parah a kai ih Pathian hnenah zanvar thla a cam.\nMark 14:36, 36“Abba, Ka pa! Na hrangah cun ziang hmuahhmuah a cang thei ṭheh. Hi tuarnak khuathai hi ka hnen ihsih la hram aw. Asinain ka duh vekin si hlahseh, na duh vekin si sawnseh,” tiah a ti.\nZesu leitlun a rat tikah Pai duhnak cu thupibik ah a ret. Cuvek in Pathian fate pawl leitlun nun cu Pathian duhnak sawn kha thupi bikah ret ding asi. Nitin nunah zovek thawn nun tik khalah, ziangvek dinhmunah din tik khalah, ziangvek tlaksam nak le diriamnak lak khalah Pathian duhnak sawn kha thupi bik ah ret in Pathian duhnak a famkimnak par sawnah Pathian Thlarau in a ukmi, Pathian fate pawl lungawinak cu a thum aw ringring sawn asi.\n6) Thulung, thuawi nun le tangdornak in Pathian rian dingin a nung:\n(Mark 10:45), Ziangah tile Milai Fapa hman hi rianmi si loin miriantu si dingah le mi tampi tlen dingah a nunnak pe dingin a ra a si,” tiah a ti.\nTangdornak le thu awi nun tel loin thlarau mi si a theih lo hulhual. Milai ruahdan duhdan ah hngat aw tahratin thlarau mi si a theih lo. Pathian thu awi nun cu ziangvek dinhmun din tik khalah, ziangvek hloh le cemnak khalah lungawi siamso phunzai lo ten nun, zovek milai thawn khal sisehla Pathian in duhdawt dingin amai hmuihmel keng zumtu unau inpek mi pawl duhdawtnak in nunpi asi.\nPh. 2:8-Nan thinlung put daan cu Khrih Jesuh ih thinlungput daan vekin siseh. Khrih cu Pathian sinak a nei ringring; Asinain Pathian bang dingah hranhram in a tum dah lo. Cu ai-ah, Amah ih lungtho tein, a sinak hmuahhmuah a taansan ih, hnen-um sinak la tahratin, Minung ah a cang ih minung pianzia in a piang. Tangdornak thinlung a nei ih, Pathian thu thlun in, Thinglamtah thihnak tiangin a tuar.\n7) Thlarau hlo ngainatnak, zangfahnak anei:\nMatt. 9:36, Miseenpi pawl a hmuh tikah khaaltu nei lo tuu bangtuk in rethei le awloksong ih an um ruangah an parah zaangfahnak tampi a nei. Pathian in a fapa sungah rundamnak in pek ih Pathian fahniang tiah sankhuk Pathian insang sungtel ah inruat hnu ah leitlun ah intanta nak san bik thu pakhat cu a fapa thisen in a tlen mi pawl hnenah rundamnak thuthangtha simsuah asi. Rundamnak thuthangtha simsuak dingin rundamnak a co hrih lotu, thlarau hlo pawl lainatnak, Khrih ih thinlungput le a dungthluntu pawl thinlung sungah a cangvai asi.\nII Kor. 5:18, Hi hmuahhmuah hi Pathian ih tuahmi an si ṭheh; a ral a si mi kannih cu Khrih thawngin Amah thawn in remter zo ih midang khal Amah thawn remter dingah ṭuanvo in pek.\nCui lungput cu Pathian fate, thlarau pitling pawl lungsungah tuartheih lo thlarau meisa vekin a kang alh ringring asi. Pathian le a sersiammi remdaihnak rawngbawltu, the ministry of reconciliation, cu Khrih ah rundamnak cotu pawl leitlun nunsan asi.\n8) Thinnatnak a tuahtu parah ngaidamnak:\nLuke 23:34, 34Jesuh in, “Ka pa, an sualnak run ngaithiam aw. Ziang kan tuah ti an thei lo,” tiah a ti. Pathian Thlarau cu zumtu nunah a cangvai tikah Khrih ih mizia an sung ah a thanglian ih a lang asi. An kiangkap um milai, zumtu zumlotu pawl parah siseh an tuahsualnak le thinnatnak pawl khal tuar thei nak le ngaidamnak nun an nunpi asi.\nCutin siloin, ziangvek in biak inn ah aukhuang in ziangvek doctrine le zirhnak sungah thanglian khal hai sehla ngaidamnak nun a nei lo tu cu Khrih ih Thlarau a sungah a lal lo ti a fiang. Cuhnak hmanin ngaidam thei lonak nun thawn midang thungrulh duhnak, mi huatnak, ikfik nak thawn a nungtu pawl, Pathian in a duhdawt ih a Fapa thisen in alei zomi, Pathian fahniang thangsiat relsiat, thuphan puh rero tu cu satan fate an si. Piangthar Pathian fate an si hmanah naute buciap, cawhnawi tulh rero tul lai mi an si thei. Culole, a tlu semi Pathian numsim tul khawp in dungtawlh tluse mi Pathian fate an si thei.\nZumtu pitling nun ahcun ngaidamnak nun hi a lotheihlo in a lang hrimhrim dingmi asi. Cutin ngaidamnak nun a lang theinak ding, a takram ah nunpi thei nak ding hrangah kan kiangkap ah ngaidam tul mi milai, zumtu zumlotu, kan parah thinnatnak a tuat tu, thuphan puhtu, phiarsawmtu, zuar thlaitu, le zangna zungna thei lo, mah rawl pe tu law bawmtu kut keu rero tu pawl kha Pathian in kan kiangah a um ding a siangsawn asi. 23:34 Ka pa, an sualnak run ngaithiam aw. Ziang kan tuah ti an thei lo timi hi kutngan cabu ṭhenkhat sungah a um lo.\n9) Duhdawt tlak lo pawl a duhdawt:\n.John 13: 1, Lantak Puai ni a thlennak ding ni khat lawng a duh thlang. Jesuh in hi leilung fehsan in a Pa hnenih a fehnak tikcu a ra thleng zo ti kha a thei. Leilung tlunih a ummi amah ih ta a si mi pawl cu a duhdawt zet ringring ih a netnak tiangin a duhdawt.\nLeitlun milai duhdawtnak cun mai hrang diriamnak, porh awknak, le hlawknak hrangah an duhdawt. Pathian duhdawtnak cun duhdawt tlak lo in duhdawt. Cui duhdawtnak cu Pathian fate pawl thinlung sungah Khrih ih Thlarau in a thanglian ter asi. Khrih ih Thlarau nei lo, leitlun biaknak sakhua milesa pawl cun anmai biaknak sungtel, an mai kawhhhran, an mai member le anmai duhnak tuah pitlin theinak ding hrangah pawlkom sungtel pawl lawng an duhdawt asi.\nJohn 13:34–35, Cule nan hnenah thukham thar ka lo pek: Pakhat le pakhat duhdaw aw uh! Keimah ih ka lo duhdawt vekin pakhat le pakhat nan duhdaw aw ve pei. 35Pakhat le pakhat tlunah duhdawtnak nan neih ahcun zokhal in keimah ih dungthluntu nan si kha an lo thei ding a si,” tiah a ti.\nI Jn 2:5,6, Sikhalsehla Pathian thu a thluntu cu a sungah Pathian a duhdawtnak famkimin a um tinak a si. Pathian thawn pehzomnak kan nei ti kan theih fiangnak ding cu hiti in a si: Zokhal Pathian thawn pehzomnak ka nei a titu cun Jesuh Khrih bangin a nung ding.\n10) A tawptiang a tuar suak:\nJohn 17:4, Hnaṭuan i pekmi ka ṭuan ṭheh zo ih na sunlawinak cu leilung ah ka langter zo. Zesu Khrih in a ukmi, a kaihhruai mi thlarau mi pawl cun Pai tuanvo pekmi tuansuaknak in Pathian hmin cawimawi ding lawng hi an leitlun damsan ruatsan mi asi. Milai tumtah, lungawi, nuamti zawng le diriamnak hnakin Pathian duhmi tumtah le lunghmui zawng tuansuak dingin an nitin nun an hmang sawn asi.\n11) Zangfaknak le dingfelnak a nunpi:\nJohn 14:15Jesuh in, “Keimah in duhdawt ahcun ka thukham pawl nan thlun ding.\nPathian ka duhdawt ti rero cingin Pathian huatzawng, Pathian mizia thawn a kalh aw mi, a um tlang thei lomi nitin nun ah a tuah rero tu pawl cu an tuahnak in Khrih ih thusimmi an dokalh rero tinak asi.\nMikhah 6:8 Asilo, Bawipa amah in a ṭhami le tuahter in duhmi cu in sim zo. Siter in duh mi cu: A dingmi tuah le zaangfahnak tlaihsan le tangdorte in Pathian thawn fehtlang khi a si.\nSanthar zumnak kenkawh tu pawlin zirhsualnak nasa ten an fehpi mi, Khrih dungthluntu pawl san lai ihsin fehsual dungtawlh pawl ausuahpi mi cu hitin asi; “Rundamnak cu thlarau thil asi ih leitlun taksa in kan tuah mi thawn a pehpar aw lo, taksa in kan tuah mi ahcun zohman famkim kan um lo, taksa cu a thianghlim loih taksa sualnak cu Zesu Khrih in a tlenfai zo, curuangah taksa in ziangvek sualnak kan tuah tla le a poi lo” ti mi zirhnak hi satan hmanrua zirhsualnak mi tampi a bumnak, kum zabu pakhatnak dungthluntu pawl san lai ihsin a thawk zo mi zirhsualnak, tuisan 21at ah a luar sinsin mi satan bumnak hmanrua tha bik pakhat asi.\nCun, thlarau nunpitling neitu pawl nunah a rahsuak dingmi pawl cu a hnuailam vek asi: ziangvek kawhhran, ziangvek doctrine khalin zumtu nunah a tanglei vek nun rahsuak dingin a kai hruai lo asile cui zirhnak le kawhhran cu fehsual, dungtawlh zirhnak asi:\nKal 5:22 ;\nDuhdawtnak (agape); Lungawinak (chara) ; Remdaihnak (eirene) ; Lungsaunak (makrothumia); Ngilneihnak (chrestotes); Thatnak (agathosune); Rinumnak ( pistis); Nunnemnak (prautes); Mah le mah uk awk theinak (egkrateia).\nI Kor. 13: 4-8: 1 e vein.:\nTurafainak; Ngilneihnak ; Iksiklo (ou zeloo); Mah le mah porh aw lo (ou perereupmai); Mah le mah hlir so aw lo (ou phusioutai); Zohmawi lo in nung lo (ouk askemonei); Awl ai ten thinheng lo; Sualnak ah a lung a awi lo ih thilsual a ruat lo ; Thutak ah a lung a awi ; Ziangkim a tuar tento ; Ziangkim a zum ; Ziangkimah ruahdannak a nei; Ziangkim a tuar tento.\nUpattlak, cawimawi tlak (semnos); Dik; Thianghlim; Duhdawt (prosphiles); Midang upattlak mi sinak (euphemos); Thatnak le sunlawitlak mi sinak (arete); Cawimawi tlak (epainos).\nIn Colossians 3:12-16: , the church members are told to put on (wear) these things:\nZangfah lainatnak; Ngilneihnak; Tangdornak (tapeinophrasune); Midang zawnruah thiamnak (oiktirmos); Ngilneizaidamnak; Thinsau lungsaunak ; Cuihlei ah zumtu thlarau mi pawl nuntu dan ding cu: khat le khat zawi awi aw ding; khat le khat ngaidam aw tawn ding; duhdawt aw ding; Pathian remdaihnak in thinlung luahkhat, uk ding; Lungawi thiam ding (eucharistoi); Pathian thutak luangliam nunpi ding; Khat le khat le zirh aw, nunsimaw tawn ding; Thinlungah Pathian zangfahnak hnuai ah lungawi hla sak ding.\nA tlunlam thlarau rah, thlarau pitling nun nei siloin thlarau mi zet vekin thlarau rero tu santhar sanah an tam vivo tikah mi tampi satan bumnak thang sungah an tla rero ti cu leitlun khawmual thlarau mitin cuan tikah zep ding a um lo. Thlarau mi sinak le leitlun sakhua mi sinak cangvaihnak thleidan thiam lo ruangah milai tampi bum in an um fawn. Casiar tu zo khalin mah le kiangkap cio ah thlarau lam zumnak cangvaihnak ah fiangten Thlarau Thianghlim kaihruai mi biaknak cangvaihnak le leitlun sakhua nak, thlarau sual kaihruainak pawl thleidang thiam dingin duhsaknak thawn a tlunlam thu pawl Bible in a simmi Pathian fate pawl thleidan thiamnak ding hrangah “anrah zoh tikah thleidang thiam ding” in zir cio uhsi.\nCasiartu zate hnenah Pathian in Khrih ah thanglian in rahtha tampi rah the dingin Pathian in lam lo hruai hram sheh!


Chin Gospel Singers Group Din Asi - Chinland Today Media\nChin Gospel Singers Group Din Asi\nOctober 4, 2012 12:54 am·0 comments\nPathian hlasaktu leitlun ramtin ih a thekdarh awmi Chin mi pawl hmun khat ih funkhawm ton theinak dingah ti ruahsannak thawn Chin Gospel Singers Groups (CGSG) cu September 9, 2012 ah an din a si thu an hotu Biak Hlei Sum in a phuang.\nPathian ram kauhsinnak ding hrangah ram sung, ram leng um Pathian hlasak Chin thangthar nonawn pawl finkhawm ding. Kohhran le pawlkom hriallo ih Pathian hlasak khawm thei ding ruahsannak an nei thu khal a sim tel bet. Acozah theihpinak thaw ih hnatuan an tum thu khal Saya Sum cun a tarlang.\nRamtin ih um Awnmawi ngainatu pawl le zaihla buk tuah zotupawl zapite ih tel theinak ding khalin sangka kauzet an ongaw. A telduhtu hrangah kumkhat sungtel sinak Kyat 10000 (Hlabuk neizo tu pawl hrang) a siih nei hrihlo hrang Kyat 5000 a si.\n‘Gospel Concert khal neih kan tum ih December 2012 ah nei ding kan si. A ni cu a fiang hrihlo’ ti khal cun a sim. Hi CGSG ih tumtahmi lak khalah CD/VCD siannak umlo ih rak lasawng ih zuartu pawl kham thei ding khal kan tumtahmi a si a ti bet.\nPehtlaihnak : Singer group <singergroups@gmail.com>\nRamsung Ṭuanvo Neitu\nPresident : Saya Biak Hlei Sum Members\nVice President : Saya Billy Tha Nei Sang 1) Dr. Tha Nei Fai\nSecretary : Saya Van Duh Thang 2) Saya David Hlawn Ceu Thang\nAsst. Sec : Saya Van Lal Hum 3) Saya Za Lawr Khum\nTreasurer : Mai Van Nei man 4) Saya Lal Nei Khup\nJoin-Tre : Mai Eli Ni Cer 5) Mai Far Men Par\n6) Mai Dorcus Eng\nAdvisors 7) Mai Khawl Nei Sin\nRev. Simon No Ling Thang 8) Mai Tial Rem Cin\nRev. Lal Eng Lian 9) Mai Ngun zung Tlem\nDr.Tuan Za Kip Thawng@ Cate 10) Mai Par Cin Mawi\nRam Dang Ṭuanvo Neitu\nMizoram Salai Hu Lian\nDelhi le a kiangkap khuapawl Saya Cung Aung\nYangon Saya John That Luai\nMalaysia Saya Henry VL Hmangaih\nSingapore Salai Biak Lawm\nAustralia Mai Lal Cuang Kim\nDenmark Salai Ramte\nNorway Mai Mapui\nUSA Saya W.Kap Lian Thang\nSalai Lal Tin Thang\nKawlram Tilian Harsatuar Bomnak Hrang Delhi Ah Concert Nei


Texas Ah Thihdaan An Orhter Mi In An That Laiah A Kiangah Pastor Um Dingin A Dil – Meifar\nTexas Ah Thihdaan An Orhter Mi In An That Laiah A Kiangah Pastor Um Dingin A Dil\nSeptember 10, 2021 admin Lawrkhawm 0\n2019 kum ah Texas, Supreme Court in misual an thatnak room sungah sakhua hruaitu um an siang zo. Kum 37 mi John H Ramirez cu tualthat thubuai ruangah an rak kai.\n2014 kum ah dawr a rok ih dawr neitu cu nam in vei 29 a dawt hnuah Mexico ram ah a tlan, kum 3 hnuah palik pawlin an kai ih thihdaan an orhter. 2020 kum a thubuai relfel sak ding a si nan Covid-19 ruangah an ṭhulh, tu’ah thil danglam zet a dilsal.\nCumi cu an that tikah a kiangah an pastor Dana Moore cu um ve in amah dai dingin a ngen nan court in a cohlang lo. A lawyer in “Ramirez ih dilmi nan cohlang lo ruangah daan nan pahbal a si. A caan netabik ahcun pastor ih umpitnak le thlacam saknak a ṭul tuk” a ti.\nThawnginn kiltu in “Security thuhla ruangah a dilnak cu kan cohlang lo. October lole November ah a thuhla cu relsak a si ding” a ti. President Joe Biden a lal hnu 2021 kum sungah US cozah in misual 5 an that zo. 2020 kum ah 17 an that ih 2019 kum ah 22 an that. Tulai ih an thatdan tlangpi cu thihsii in an dawt ṭheu. (BBC)\nKalay-Gangaw Lamzin Ah An Kapaw Nasa, Mithi Le Hliamtuar An Tam\nModel In “Nunau Rualpi Ka Nei Ve Thei Lo, An Pasal Le Tlangval Pawlin In Rak Uar Cingcing Ruangah” A Ti


Range: How Generalist Triumph in a Specialized World - David Epstein – Tintabudi\nRange: How Generalist Triumph in a Specialized World - David Epstein\nPan Macmillan. 2020. 368 pages. Paperback.


2020 Rampi Thimnak Ah Party Le Mipi: Pu No Than Kap – Chuncha News\n2020 Rampi Thimnak Ah Party Le Mipi: Pu No Than Kap\n2020 Hrilawk: Party le Mipi, Ziangvek Party khal thil sual tuah dingih dinmi Party an um lo ruangah an ṭha thluh. Asinan, Party tumtah mi le hnatuan dan an bangaw lo. Tumtah bangaw lo Partypawl lakah Chin mipi in kan ṭan ih kan dinpi mi an bangaw lo lala. Hi zawnah, Kan dinpi mi party zohin ziang lungput kan nei ti awlten theih a theih. Thimnakah, Chin Party maw Hnamdang Party kan dinpi timi zohin, kanmai miphun maw hnamdang kan rinsan deuh ti theih a theih.\nCHINRAM ih kan theih larbik Party 3 USDP, NLD le CNLD thu: 1, USDP cu democracy uknak neih duhtu ralbawi hlun Gen.Theinsein ih ho pawlin June 2, 2010 ah dinmi a si. 2, NLD cu democracy duhtu Ralbawi hlun Brig. Gen. Aungkyi, Gen. Tin Oo le Aungsan fanu Pi Sukyi pawlin Sept 27, 1988 ah dinmi a si. HMINSIN: USDP le NLD an pahnih in democracy duhtu veve, ralbawi pawl thawn dinmi Party an si.\n3, CNLD cu Chin party 3 kawm, Chinmi rori ih dinmi, Chinram le miphun damnak thupi bikih rettu, democracy hmanah Unitary dan thawn feh si loin Federal dan thawn feh “Federal democracy” duhtu a si.\nSAWMNAK: Democracy timi cu “Mipi uknak lole Mipi thuneihnak” a si bangin, hrilawk a naih ih Party khat le khat zuamawk tikah, mipi hnenah thudik le tumtahmi (tuah thei taktak a si le silo cu thuhran) sim le puansuah hi MIPI UPAT le ZAHNAK langter a si. Democracy duhtu cun mipi thupitzia thei in, mipi upat le zah kan zir a thupi. Hizawnah, Mipi cu awkam nemten biak le thusim men a tawk lo, thinlung thiangten duhsaknak thawn an theih ṭul taktak mi thudik fiang ko sim ding a si. Midang Party le an hotu thuhla sim le rel a ṭul can khalah, bulpak thangsiat tumnak le zumhmang thu men sim ding a si lo. An policy le kan policy tahṭhim ih sim sawn a ṭha. Hihi upat tlak mipitling tidan a si.\nCHIN PARTY: CNLD in Chinram le miphun lawng silo Rampi thu khal ruat in a buaipi. Party dang thawn rualpi tuah thu ah, Tlangmi Partypawl cu rualpi ah ret cia in thu reltlang ringring a si. Tunai August 24-25, 2020 khalah ni hnih sung totlang in thurel khawm a si. Hmanseh, Kawl party kawp ding thu relcat mi a um hrih lo, MP cuhnak ding cutawk khatawk hmun in kian uh, timi khal CNLD in a nei lo.. Party (Kawl) zaten anmah le an Party tumtah mi vekin an feh cio.Hi thu ah, Mai zumnak menin CNLD cun cumi khami Party a kawp (kawp ding) ruangah, cu tawk kha tawk hmun an kianaw tivekin mipi hnenah thuphan sim lo a ṭha.\nCUN, Chin Party le an hotu cun Ralkap an kawp (kawp ding) tin sim tahratin, CNLD nan vote le tu hlan bangin Ralkap in Kuli an lo phurter dingih nan taw an lo thawi rero men ding. tivek umze nei lo mipi lungthin buaiter thei sim khal hi bansan rori a ṭha. Chin party lam khalin, Chinram le miphun humhalh le tungding dingih dinmi CNLD a sinak diktak hi taimazet le ralṭha zetin puang suak rero in, a thei fiang hrih lo pawl tlunah beiseinak thawn thinsau cuh tluktu a um lo ding.\nCHIN cu Hnam upa le Phunsang kan si bangin, MIPI zah le upatnak thawn, pitling lungput neiin 2020 hrilawk ah thianghlim zetin zuamaw vutvo uhsi. Hihi democracy nawmnak pakhat a si.\nBawmhhalnak: Covid-19 A Karh Tuk I Sittwe Sii-Innpi Ah Thilri Tlam A Tling Lo Caah Nan Kut Rak Samh Ve Cio Uh\nLai/Chin Mi Sin Ah Mipi Nih Kan Theih A Herh Tuk Mi Thawngthanhnak.


Pa bawmtu | VCTH\nHome » Cahram » Pa bawmtu\nBy vcth on January 26, 2016.\nInntlun khaan fiakte in inntang khaan kau deuh ah a pa’i cauk thair a bawm rero tu fapa te cu a thatho ngaingai. A pa ih thupi tak ih a ruatmi cauk pawl ṭha le rem sinsin a sinak ding ih rak tel ngah ve kha nuam a ti zet. A lung khal awi ngaingai.\nSinan a hlawptlo ruah in cu a ṭhahnem tuk lo. A nauhak tuk, tlun le hnuai ṭumkainak lilawn le a fiak, cauk le an tum, a thazang nih a tlin lo, a ṭang zet nan ziangngai a rak ṭhahnem thei lo. Bawm lo hman sehla a pa’i hnaṭuan a sot sawn ding. Naan a pa nih thinsau ten a ṭuan pi rero.\nCauk tum nawn pawl a phur, a zuam, har zet in a teimak. A ṭum, a kai, a baang. Cauk tom thawn a ṭum saal, a rit tuk, a tithei nawn lo, a cau, a cauk pawl a thlak, lilawn ah a to, poi a ti tuk, “Ka pa hrang thil ṭha ka tuah sak thei lo” tiah a mah le mah a mawhthluk aw. Cule riahsia zet in a ṭap.\nA pa a ra, a cauk thlakmi pawl a sar, a fapa kut ah a ret. Cauk a pommi fapa te cu a cawi ih a ṭum pi. Cutin an cauk thair cu an peh vivo.\nFapa nih a pa’i cauk a phur. Cule a pa nih fapa cu a cawi.\nRon Mehl ih Dad’s Helper


Interview ding ni le thla thawn - Chinland Today Media\nInterview ding ni le thla thawn\nFebruary 17, 2009 10:18 am·0 comments\nCT/ New Delhi, 17 February 2009\nDelhi ih um raltlan vakvai pawl hrang ih lungawi um zetmi thuthang pakhat cu 2010 ih interview ding pawl cu 2009 ah an thawn timi a si. Hi an thawn thu hi New Delhi ih UNHCR cun vengtin ih raltlan vakvai mipi punkhawmnak hmun le office tamsawn ah ca a tar. UHCRC thuneitu pawl ih sim daan vek a sile, 2009 ih interview ni an thawnmi pawl cu an mah le inn ciar ah ca kan kuat tin an sim.\nUNHCR cun 2010 ih interview ding hmuahhmuah 2009 ih an thawn thluh le thluhlo a rel lo ih March (6) ih interview thawnnak cakuat an dawnglo a sile, a hnuai ih ni le thla nganmi vek in UNHCR ah an ra suthliah thei a si tin an sim. Asinan, UNHCR pawl cun March (6) hlan ih suh an duh lo thu tla an ngan tel bet.\nUNHCR thusuah a sivekin hiti vekih interview ni le thla an thawnnak san hi zo hman in an thei felfai lo. 2010 ih interview ding timi pawl hrang ahcun March (6) kim lohli ding le a ni le thla thawnsak le sak lo pawl theihfiang lohli ding an hngakhlap zet. Delhi ih Chimi raltlan pakhat tla cun “ Beidawng zetin nitin Rs-70 fangte ka hlawh, ka interview ding kum le 2010 a si. Asinan UNHCR thusuah ruangah cakuat ka dawng hrihlo nan ka hrangah ruahsannak malte tal a um ve ih thuhla ka theifiang duh zet thlang” tin a sim.\nInterview ding ih tiam thla Suhhlam ding nithla\n2010 Jan : 2009 March 12-13\n1010 Feb : 09 March 18-19\n2010 March : 09 March 25-26-27\n2010 April : 09 April 1-2-3\n2010 May : 09 May 8-9\n2010 June : 09 April 15-16-17\n2010 July : 09 April 22-23-24\n2010 Aug : 09 April 29-30\n2010 Sept : 09 May 6-7-8\n2010 Oct : 09 May 13-14-15\n2010 Nov : 09 May 20-21-22\nNew Delhi Raltlan Pawl Lungawi Nak Malte Nei\nDelhi Ah Chin Nu Vaipa In Kaihhrem Tum


Pu Trump le Madonna karlak ih Thuthup | Falam Online Media\nPu Trump le Madonna karlak ih Thuthup\nJuly 10, 2020 admin\t0 Comments Celeb, Donald Trump\nPu Trump in hlasak thiam hminthang Madonna a uar nan Madonna in ziang hman ah a siarlo tiin Pu Trump tuunu Mary Trump ih cabu suah dingmi “Too Much and Never Enough: How My Family Created the World’s Most Dangerous Man” sungah a tel tiin Independent website in a tar lang.\nHih thuhla cu kum 1990, Pu Trump hmin ih suah dingmi “The Art of the Comeback” cabu rak ngantu Mary Trump ih simmi a siih, Amah cun “1990 kum ah Pu Trump hmin ih suah dingmi cabu “The Art of the Comeback”ka ngan. Amah rori thawn tongaw in thusutnak neiding a duhlo ruangah a thuhla ngan mi cahmai phek 10 hrawng cu a hnaṭuantu in rak pekter.”\n“Cuih ca phek sung ahcun fala a ngair ih a ngah thei lomi nunau pawl ṭongkam mawilo zetin hmin a phuah hai mi pawl a tel. Amah cun hivek pawl telh ding ka duhnak cu cabu famkimter ka duh ruangah a si in ti.”\n“Angair ngah lomi fala tamzet lak ah Madonna le Olympic figure skater Katarina Witt khal an tel. Madonna a date nan a ngair ngah theilo ruangah a cekcek (chewing gum) khaaidan ka ngaihlo a ti. Katarina Witt khal a ngair thotho ih a ngah theilo ruangah caw fate a bang a ti” tiin Mary Trump cun a sim.\nHi thuhla ciang thei dingin Independent website in Pu Trump le Madonna biak a tum nan zianghman letsalnak a um lo. Nan, White House press secretary Kayleigh McEnany cun, “Mary Trump ih casuah tummi sungih thuhla pawl cu thuphan lawnglawng an si. Pu Trump hminsiater tumih tuahmi a si” tiin a sim.\nMary Trump ih suah dingmi cabu “Too Much and Never Enough: How My Family Created the World’s Most Dangerous Man” cu an mai` sungkua thu a siih July 14, 2020 ah tlangzarhnak an neitum a si.\n← China ngakaai Laawng Vuur ret nakah Mithi ruak an sar\nHmaikhuh bun fial ruangah Bus driver an Thawi That →\nAmazon 30th anniversary gifts bumawknak phen ah ….\nJune 9, 2021 Ni Hnem Sung 0\nSetan biak Raithawi nakah Ka Nu in, In Hruai Ṭheu – Alison Carey


Mah Ai Nauhak Nupi Nei Pawl Cu An Nun A Hahdam, Hi Pai Nun Ihsin A Theihtheih – Meifar\nMah Ai Nauhak Nupi Nei Pawl Cu An Nun A Hahdam, Hi Pai Nun Ihsin A Theihtheih\nAugust 21, 2021 admin Lawrkhawm 0\nMipa cu mah aiih nauhak sawn nupi an nei asilen an nun a hahdam in a nuam sawn an ti. Putar kum 74 mi Don in nupi kum 24 mi Stefani Walper a nei ih a nun a hahdam zet thu a rel.\nAmah khal putar ah a ruat’aw nawn lo ih mino vekah a ruataw. A nupi thawn kum 5 sung an umtlang zo ih fapa kum 2 mi an nei. Kum 50 in an thlauaw nan an duhdawt aw zet ih midang ih soiselnak cu ziangah an ruat lo.\nAn tonawk dan cu: Don hi nupi fanau nei zo a si, a fale pawl khal nupi pasal an nei thluh zo. A nupi in a thihsan ih a umhar in a lungleng thei zet, a fale pawlin an kilkhawi man lo ruangah umpitu/kilkhawitu ding fala an hawlsak.\nCui fala cu Stefani Walper a si, putar nuncau zet cu a kilkhawi ih a duat thiam zet ruangah putar ih nun cu a vul sal. Cutin, an umtlang vivo hnuah an duhdawt aw ih an neiaw, tu’ah zodang ngai loin hringnun an hmang rero lai.\nPastor An Phum Ih Jesuh Vekin Ni 3 Hnuah A Thosal Ding Tin A Tiamkam Nan…\nRalkap In Mandalay PDF 23 Cu An Ralthuam Pawl Thawn Kan Kai An Ti


Malaysia Ramlak Ah Kawlram Mi 2 Cu Hridai In An Tawnbet – Meifar\nMalaysia, Kampung Rahmat khua kiangih ramlak ah Kawlram mi 2 cu hridai in an tawnbet ih an tlansan. PGA7 police pawlin ram an hal ih an va hmu hnuah hridai cu an phelhsak ih thu an sut.\nPGA7 Commanding Officer, Superintendent Azhari Nusi in, “September 27 zan nazi 10:30 hrawngah kan naule pawlin ram an va hal ih thingkung ah Myanmar mi 2 an tawnbet mi an hmu. Khuathim zet lakah an hmu, kum 32 mi le kum 33 mi an si. An phelhsak hnuah Identity Documents le khualtlawng theinak cahnah pawl an sut nan an nei lo” a ti.\nLubok Stol Police Station ah an fehpi ih an zingzoi hnuah Kelantan State Immigration Department ah an fehpi leh ding. Malay ṭong an thiam lo ruangah duh vekin thu an sutaw thei lo, Kelantan khua ah kum mallai hnaṭuan in an rak um zo.\nAn hmin cu Ko Win Naung le Ko Thein Maung Maung ti a si, Kawlram tlunsal an tum ih an puaisa in a bum. An puaisa in thingkung ah a tawnbet ih a tlansan thu theih a si, asinan Malay ṭong an thiam lo ruangah an puaisa ih hmin, thuhla cu an simfiang thei lo.\nKiangkap khuami pawlin PGA7 hnenah “Hitawk ramsung ah ramdang mi pawl an ra ṭheu” tin an sim. Tuiṭum ih an hmuhmi Kawlram mi 2 cu Section 6 (3) of the Immigration Act 1959/63 vekin an thuhla cu an zingzoi vivo ding.\nMalaysia Ramlak Ah Kawlram Mi 3 An Kai


Atu le tu Cakter saal - Chinland Today Media\nAtu le tu Cakter saal\nNovember 20, 2012 11:34 pm·0 comments\nBible Siar Ding: Saam 51:1-12\nNa rundamnak ihsin a rami thinnomnak cu i pe saal awla,\nka thlarau cu Na Thu ngaitu siter hram aw.\nThil malte cu caan reipi zicet tikholhnak ih ti-hlum (hot shower) thawn ciah awk vek thawn tahtthim a theih. Kan taksa parih baal pawl thianhlimter cu thluak khuaruah tlirvarternak le tisa harhdamnak hrangih sii tthabik a si.\nJesuh Khrih cu “Rundamtu le Bawipa” ih na cosaan hmaisabiknak le na sunglam nun thianhlimter dingih thuneihnak na peklai caan khi vun ruat thar saal aw. Pathian in Amah thawn pehzom awknak kan neih saal theinak dingah A Fapa neihsun in pekmi mangbangza raithawinak thu na zir ngah caan kha ciing ringring aw. Na sualnak le na ningzahnak thilrit pawl a lo laak sak thluh ih a kiangter caan ih na lungawinak khi kokir saal aw.\nA hmaisabik Pathian ih a lo rundamnak le a lo thianhlimternak caan cu zarh kar khat maw, thla khat maw, asilole kum khat maw a rei zo men thei. Sikhalsehla tuni ah teh ziang a bang? Taksa baal vekin sual khal kan theih lo lai ah kan nunnak ah a kai ve ttheu a si. Ka mit, kan hna le ka tin sungih baal a kailai kan theih man lo vekin ka theih lo lai ah thinlung borhlawh in ka hmurkaa in ttong mawi lo a suak ttheu. Pathian ih veikhat thianhlimter zomi kan si, thianghlimnak nun kan neih theinak dingah catbaang loin kan sualnak kan phuan ringring a ttul. Cuticun Amah in kan lungawinak cu a tharter saal cingcing dingih Amah thawn kan pehzom aw ringring ding a si.\nKa Pa, ka nunnak sungih sualnak ka daithlanmi in ngaidam aw. Nangmah thawn kan pehtlaih awknak in dawnkhamtu i theihter awla, Na rundamnak ih lungawinak in neihter saal aw.\nZiangmi zawn ah Pathian ih tonghthamnak ka ttul?\nTuni ah ziangti’n A hnenah ka pum ka ap aw thei ding?\nHniksaknak sungin Nehnak


Chin Ramkulh Phun 10 Ongtu Zatek 8.45 In Tlak Niam - Chinland Today Media\nChin Ramkulh Phun 10 Ongtu Zatek 8.45 In Tlak Niam\nJune 7, 2014 2:12 pm·0 comments\nKan ram fimzir kum 2013-2014 phunhra camibuai on cazin cu tuini June 7, 2014 ah phuannak an nei. Chin ramkulh ih phun 10 on cazin cu a zaten zemrual in zatek 8.07 tluk lawng a si. Fimzirkum 2012-2013 ih ngah zat 16.52 % thawn tahṭhim khalin zatek 8.45% tluk roriin a tla niam.\nChin ramkulh ihsin tuikum ih phun 10 tuahtu cu mi 8721 an siih mi 704 pawl in an zirsuak thei. A zirsuak tu pawl lakah 5 D pakhat, 4 D pakhat, 3 D pali, 2 D ngah 26 le 1 D ngah 126 pawl tla an um.\nChin ramkulh ih phunhra ong dan zatek pawl tla cu;\nHmun Phitu Ong Zatek (%)\nHakha 1670 154 9.22\nFalam 1144 139 12.15\nThantlang 411 11 2.68\nTedim 1384 162 11.71\nTonzang 345 14 4.06\nMindat 810 75 9.26\nMatupi 1240 57 4.6\nKanpalet 425 57 13.41\nPaletwa 1292 35 5.95\nFalam pengkulh ih phunhran on hi zatk 12.15 siin Chin ramkulh ih a ṭhabik sangtu a si. Camibuai hi hmun 8 pawl ah tuah a si ih on ṭhat biknak hmun cu No. BEHS Falam siin zatek 22.73% in an ong. Falam pengkulh pawl ih camibuai on dan zatek pawl tla cu:\n1. No 1 BEHS Falam 9.13%\n2. No 2 BEHS Falam 22.73%\n3. Lumbang 10.81%\n4. Bualkhaw 1%\n5. Ramthlo 20%\n6. Khawdar 0%\n7. Tibual 0%\n8. Rihkhawdar 20.22%\nFimzir kum 2012-2013 ih Chin ramkulh phunhra camibuai cazin khum mi hi a zaten mipa 3663 leh nunau 4869 ansiih, camibuai phi hi mipa 3122, Nu 4337 an si. Camibuai awng mipa 533 nunau 699 an si. Tiṭhabiknak hmun cu Tedim peng an siih, a ti sebik cu Paletwah an si.\nTuikum ih tiṭhatbiknak hmun cu zatek cawhrual in Kanpalet an siih zatek 13.41 siin a sangsuantu cu Falam 12.15 % a si.\nMyanmar fimzir kum 2012-2013 ah phunhran camibuai tuahnak hmun 1296 ihsin mi 487410 pawl in phunhra camibuai an tuah ih rampumhuap in a ongsuaktu hi zatek 34.33 an si.#\nRef: CW, Falam Thuthang


Min Aung Hlaing In Doawknak Tualrawn Ih Um Ralkap Pawl Ih Phone Laksak Thluh Dingin Thu A Suah – Meifar\nMin Aung Hlaing In Doawknak Tualrawn Ih Um Ralkap Pawl Ih Phone Laksak Thluh Dingin Thu A Suah\nNovember 13, 2021 admin Myanmar 0\nDoawknak hmunram sungih um ralkap pawl ih phone cu laksak thluh dingin ralbawi pawlin thu an suah. Tulai hi tlangpar hriamkai, PDF le ralkap pawl doawknak hi a nasa tuk ih ralkap lam mithi le hliamtuar khal an tam thei zet.\nCuvek dinhmun ih an um ruangah ralbawi pawlin an kuthnuai ih um ralkap pawl ih phone cu an laksak thluh tum, nihnih sungah an phone cu laksak thluh dingin thu an suah. Doawknak tualrawn ah ralkap thih thuhla le hliamtuar thuhla cu hmundang ih um ralkap pawlin an theihlonak dingah le ralkap ihsin an tlansuah theilonak dingah tin ruahsannak thawn an phone cu laksak thluh an tum.\nHmainortu ralkap pawl cu hnaset in ral an doter tum. Himi thuhla cu Chindwin News Agency in rintlakmi ralkap pakhat tlansuak tum hnen ihsin an theihmi thuhla a si. “Cinghnia lakih um tuu na si maw?” tin an sut ih “Si lo, hitawk hmun ah tuu tampi an um, asinan zianghman kan tuah thei lo” a ti.\nEXCLUSIVE: Myanmar military is taking phones away from its soldiers stationed in the western side of the country amidst the increasingly high number of casualties for the regime army in almost all clashes with both ethnic armed groups and people defense forces across the country.\nChindwin has learned that the military council had given its soldiers two days of notice before taking away their phones, stating that many are planning to escape. A credible source, who gives Chindwin permission to report, was speaking to a soldier who wishes to leave. When asked, “are you the sheep in the wolf pack?” he replied, “No, there are so many sheep, and we can’t do anything.” According to the source, most soldiers want to run away.\nBenjamin Sum Ih Anka


Covid-19 thawn pehpar in thusuahnak tuah theh hnu hmaisabik nak ah Sistine chapel ah Pope Francis in nauhak pawl Baptism peknak nei. (January 09, 2022) | Radio Veritas Asia\nCovid-19 thawn pehpar in thusuahnak tuah theh hnu hmaisabik nak ah Sistine chapel ah Pope Francis in nauhak pawl Baptism peknak nei. (January 09, 2022)\nCovid-19 thawn pehpar in thusuahnak tuah theh hnu hmaisabik nak ah Sistine chapel ah Pope Francis in nauhak pawl Baptism peknak nei.\nPope pawl ih Biakinn ti khal ih mi theih tam zet mi Sistine Chapel sungah covid-19 pulhnat suannak kham thei dingah thuthan rak suah caan ihsin thokin ziang vek caanserh hman rak tuah lo mi Biakinn ah Pope Francis in kan dung baite Bawi Jesuh Baptism a rak lak ni, Zarhpi ni ah nauhak (16) hmaisabiknak Baptism a rak pek. Cu pawl sungin mipa 7 le nunau 9 pawl an si. Baptism peknak caanserh sungah Pope in thuthangtha tawite a rak sim.\n“Nauhak pawl Baptism laknak cu an mai Pathian ih fate sinak laknak a si. Nu le pa pawl, lukaitu nu le pa pawl khal in nauhak pawl ih hminsinnak hlo lo dingah humhim a tul. Hi mi cu nauhak pawl thawn pehpar in nu le pa pawl le lukaitu nu le pa pawl ih nunram tuanvo a si. Nitin ih langter a tul. An rak lak mi Bawi Jesuih tleunak cu nitin ten tleu ter a tul” tiah a rak sim.\nPope Francis in 2020, February 12 ah khal mipa (17), nunau 15, an zaten 32 Baptism a rak pek. Cui hnu ah March 11 ah leitlunhuap harhdamnak pawlkom in covid nathrik ruangah ziangvek thuhla khal siseh mipi khawmawknak pawl tuah lo dingah thusuah a si. Curuangah cui caan ihsin thok in 2020, March 11 in 2021 sungih a suak mi nauhak pawl cu Sistine Chapel ah Baptism pe thei nawn lo in pehtlaihnak nei mi an mai Parish lawngah Parish Puithiam pawl thawn Baptism an rak lak.\nPope in 2020 ah tu vek Zarhpi ni ah Cardinal Konrad Krajewski, Arhbishop Fernando Vergez Alzaga pawl thawn ‘Last Judgent’ (netabik thuthennak) tiih hmin pek mi an rak tuah. Kumdang ah khal Sistine Chapel ah Missa Sumnak an rak tuah theu. Asinan, tui kum ahcun Missa sumnak ah kohhran mipi pawl thawn raithawinak an rak tuah. Missa sumnak a thok in a cem tiang nauhak pawl ih tah aw pawl le choir aw pawl theih a si.\nA hlan kumdang pawl ah Pope in Baptism pe dingah an fate pawl thawn Biakinn a fehtu nu le pa pawl hnenah Biakthawinak sungah nauhak pawl an tah khal le thinphang lo dingah a rak sim. Ziangah tile hi Biakthawinak caanserh cu malte a rei deuh. Dai te’i um tul mi nauhak pawl lawng umnak ding hmun le pawlkom cu a danglam tuk ding.\nTui ni cu an mai puai ni a si. An mah pawl thawsa lo dingah ralring uh. Remcang ten um ter uh. An ril a rawn khal le Pathian hmai ah dai ten rawl pe uh; a poi lo. An tah khal le tap ter men uh. Ziangah tile an mah in community spirit thinlung an neih thu an langter.\n‘Band spirit’ pawlkom vek a si. An tuah tlang theu. A thupi mi cu mi pakhat khat in a thok sak ding lawng a tul. Zalen zetin um hai seh. Rilrawng ter hlah uh. Bawi Jesuh Baptism a lak ni Baptism a rak lak nak hniglhlonak a si. Catholic Pawlpi ih thuzirhnak ca uk (CCC) ah tarlang mi cu Baptism cu nunram ah suahnak (saangkaa) a si. A dang Sacramentu pawl la dingah saangkapi a si tiah a simfiang.\nPope St. John Paul II in cui ni ah Sistine Chapel ah nauhak pawl Baptism peknak caanserh cu 1981, January 11 ah a rak tuah thok. Cui caanserh cu a thok lam ah cun Sistine Chapel ah an rak tuah hrih lo. Pope um nak inn tlunta khaan chapel ah an rak tuah thok ih 1983 ihsin Sistine Chapel ah an rak thawn.\nHi caanserh ih a thok lam ah nauhak tinkim in Baptism pek a rak si lo. Vatican ralkap pawl tiih mi theih tam zet mi Swiss Guard pawl ih fate pawl lawng Baptism pek an rak si. Cui sin Vatican ih riantuantu pawl ih fate pawl tla an telh vivo.\nHi Biakinn ah Baptism la tu ding nauhak pawl cu kumkhat kim lo mi pawl lawng lak an on. Nu le pa pawl cu Biakinn ah kutsihnak Sacramentu tha ten a lak tu innsang pawl si a tul. Nauhak pawl Baptism lak nak ding Sistine Chapel ah nu le pa pawl, unau pawl, lukaitu nu le pa pawl rehearsal tuah a tul.\nCui caanserh vek ah nauhak pawl hrangah hnipuan thleng aw thei dingah caanserh tuahnak kiangte ah Vatican in khaan a tuah sak tiah an sim. Hi thuthang cu CNA thuthang ih kan ngah mi a si.


Gothic Metal | VCTH\nHome » Awnmawi » Gothic Metal\nBy vcth on November 16, 2013.\nGothic metal lole goth metal cu heavy metal ih a thahri pakhat a si. Gothic metal hin komkhawm mi a nei ih heavy metal ih hmainor tu le gothic rock ih thimkhawzing bang thinnaunak pawl thawn komkhawm a si. Hih thahri hi 1990 thok lamin Europe ram ah rak thokmi si. A ra putsuaknak cu death/doom, death metal le doom metal komkhawm mi in a si. Gothic metal music cu band par ih zir in gothic lam hoih in mah le style an nei cio. An hlafang pawl tla cu a tlangpithu in khuaruahnak lam a siatsuah thei mi le aihramnak thawn si ih gothic fiction in thawkkhum mi a si hleiah bulpak cio ih hmuhtonnak pawl tla a tel cih.\nHmaisa gothic metal lamhruaitu pawl ah Paradise Lost, My Dying Bride le Anathema an si ih an zaten nitlaknak lam England lam an si. Adang 1990 vk lai ih lamhruaitu pawl ah cu Type O Negative a si ih United States in a si, Sweden lamin Tiamat, le Netherlands lamin The Gathering tla an si. Norwegian band a si mi Theatre of Tragedy cu “ beauty and the beast” tin a ṭhanglian ih, mi- ngair(mi va ngair ih aw-suahdaan vek) mipa aw le nunau aw-fiim(clean) komkhawm mi aesthetic (music mawinak lam thawn pehpar mi) a si. Gothic metal group pawl lak sungin phundangten ro rak cotu a si. 1990 kumlai hrawng ah, Moonspell, Theatres des Vampires le Cradle of Filth pawl hin black metal lam ah an va luangter vingvo. Kum sawmbi cemlam ah cu gothic tin phuntam pi a raksuak mi symphonic metal rak ṭhanglian tertu cu Tristania le Within Temptation an si. Cutin, 21st century ahcu, Europe ramsung lamah hmunhma a lak nasa ih a hlei in Finland group pawl asi mi The 69 Eyes, Entwine, HIM, Lullacry, Poisonblack le Sentenced pawl hin album pawl suah in an rak turu nasa. Mahbelte, US lam ah cu band mallai te lawng a um, HiM, Lacuna Coil, Evanescence pawl hin hlawhtling nak an hmu phah ve.\nGothic metal> Tawi famkim ten simfiangnak:\nStylistic origins: Gothic rock, doom metal, death/doom\nCultural origins: 1990 thoklam, Europe\nTypical instruments: Vocal, electric guitar, bass guitar, Drum, keyboard, le violin pawl


Mihlo An Hawl Rero Mi Cu Ni 4 Hnuah Ralhrang Pawlin An Kai Ti An Thei – Meifar\nMihlo An Hawl Rero Mi Cu Ni 4 Hnuah Ralhrang Pawlin An Kai Ti An Thei\nNovember 30, 2021 admin Myanmar 0\nTanintharyi Division, Dawei khawpi, Pone Kyun vengsung ih um fala pakhat cu a hlo thutthi ih vengsung mipi pawlin an hawl rero. Kiangkap ralhrang sakhan khal an va sut nan a thuhla an thei lo.\nCutin an hawl hnu ni 4-nak ah ralhrang pawlin an kaih thu a innsang pawlin thuthang an ngah. Fala Ma Zin Zin Phu cu November 25 ihsin a hlo thok, amah hi University tlawngta a si ih kum 5-nak 5th year Electrical Power Engineering zirlai a si.\nA rualnu in, “Ahlan ah tlawngta pawlkom lamzawhnak ah arak tel, asinan tulai lamzawhnak ahcun a tel nawn lo. A tellonak khal a rei zo, ramkhel thuhla khalah a tel nawn lo” a ti. Ziangruangah ralhrang pawlin Ma Zin Zin Phu an kai ti cu theih a si hrih lo ih a dinhmun khal theih a si hrih lo.\nLamzawhnak ih tel an tlawngta pawlkom mino pakhat khal November 12 ihsin a hlo thok ih tutiang a thuhla theih a si hrih lo. Dawei Technological University Students Union hotu in ralhrang kutsung ih um tlawngta pawl an suah lohli theinak dingah kan theitawk in kan zuam ding’ a ti.\nCNDF In Rawlei Hlan Ih Thukam An Sam Mi (3)


India ram ah Covid 19 Vaccine an hmang thok +Siidawt hmaisabik hi zo a si? | Falam Online Media\nIndia ram ah Covid 19 Vaccine an hmang thok +Siidawt hmaisabik hi zo a si?\nMipum 1.3 billion tlanlennak India rampi ah January 16 in Covid 19 dokhamsii vaccine an dawt thawk thlang.\nJanuary thla thok lam ih hmansiannak ngah zomi Covidshield le Covaxin cu hmaisabik ni ah siidawtnak center 3000 hrawng ah mipum 100 kiangkap fingfing an dawt a si.\nTuṭum ah mipum 300 million hrawng dawt thei an tum ih hmasabik ah doctor, nurses le harhdamnak lam hnaṭuan telin mipi hrang ih hnaṭuantu mipum 30 million lenglo an dawt hmaisa tum. Cuhnu ah upa kum 50 luan le damlonak dang nei cia mipum 270 million lenglo an dawt pehzom ding.\nIndia ramhuap vaccine dawt hmaisabik cu Delhi ih um siizung hminthang All India Institute of Medical Sciences (AIIMS) ih Siizung thianfaitu Manish Kumar a si ih, amah cun “Covid 19 vaccine dawt hmaisabik lam ih ka tel thei cu kan lungawi tuk rori. Cozahpi par khal ah ka lungawi ih Siizung ṭuanvonei pawl hnen khalah lungawi thu ka sim duh a si” a ti.\nIndia ram ih tlangzarh thokmi vaccine cu Oxford-AstraZeneca tuah, Serum Institute of India ih suah sawng mi Covidshield le Bharat Biotech tuah mi Covaxin pawl an si.\nCovid vaccine an suah lohli theimi thu thawn pehpar in leitlunhuap mithiam pawl cun a him ngai pei maw tiah thusutnak an nei nan, Covid vaccine dawt thok dingih tlangautu Prime Minister Modi cun “a him lawlaw. Kiangkap ih rinhmang an simmi kha zum ding a si lo. Rinhlehnak zianghman umlo ten dawt cio uh si” a ti.\nTudinhmun ah India ram ah Covid 19 mina 10.5 million an um zo ih, cumi ah damsal 10.2 million le mithi 152K an um a si.\n← Falam ah Inn hmun thar 1000 luan phorhsuak sal tum\nHakha-Thantlang ziinpi ah Suamawknak rapthlak a suak →\nNi 42 sung Ruahpi Ceen in Lei a min ruangah Minung 14 thi


NÖN-Krapfenaktion in Horn - noen.at\nNÖN-Krapfenaktion in Horn\nErstellt am 27. Februar 2014, 00:00\nNÖN-Krapfenaktion in Horn.\nNOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb Anzeige NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb Anzeige NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Lucia Leb NOEN, Martin Kalchhauser NOEN, Martin Kalchhauser NOEN, Martin Kalchhauser NOEN, Martin Kalchhauser Anzeige NOEN, Martin Kalchhauser NOEN, Martin Kalchhauser NOEN, Martin Kalchhauser NOEN, Martin Kalchhauser NOEN, Martin Kalchhauser NOEN, Martin Kalchhauser NOEN, Martin Kalchhauser NOEN, Martin Kalchhauser NOEN, Martin Kalchhauser Anzeige NOEN, Martin Kalchhauser NOEN, Martin Kalchhauser NOEN, Martin Kalchhauser NOEN, Martin Kalchhauser


Solomon KMRH ih ‘Athar’ Album a suak cing ding | VCTH\nSolomon KMRH ih ‘Athar’ Album a suak cing ding\nHome » Awnmawi » Solomon KMRH ih ‘Athar’ Album a suak cing ding\nBy vcth on November 18, 2017.\nSolomon KMRH ih a pahnihnak Rock Pathian hla Album, “Athar” cu a rei hlan ah mipi hna ah ngai theih a si thlang ding.\nSolomon KMRH ih Pathian thangthatnak hla ‘Athar’ album cu December sungah a suak ding tiah theih a si. Hih Album cu Chin Rock Pathian hla phuahtu Salai Rajiv ih tawlrelmi a siih hi album ah Rajiv ih phuahmi hla fing 9, John Lsl ih hla fing 1 le Solomon ih hla fing 2 an si ding.\nHi Album tawlreltu le hla phuahtu Salai Jiv in,\n“Zaanttim Awnmawi pawl sponsor nak in Hla 13 Gospel Album hnu ah ka thinlung ih um ringring mi cu Rock hla in Gospel Album rori Solomon KMRH thawn tuah sehla ti hi a si. Kan dung nai te ih Run Inn tlun puai zik ah Cung Awng (CMA) tlawng ta mino pawl nih Run Inn Nuam ti mi hla an tum mi kha ka diriam tukih anmah thawn Gospel Rock Album tuah dingah in tul sinsin. Pathian nih lam in hruai ih ni mal lai in hla pawl a pawt vivo. Kei mah nih cu ka diriam nasa. A ngaitu hrang cu har deuh men ding,” tiah VCTH hnen ah a sim.\nSolomon KMRH in, “Caan reipi Hla 13 hnu Gospel Rock album suah thei ding hla ngan in ka khawl nasa. Jiv thawn tu kum Run Inn Nuam hla in kan tong aw saal ih hih ‘Athar’ album suah ding a si cih, rinlopin Jiv hla pawl nih thinlung a laak tukih ka hla tel lo in a hla lawng tuah ka ti nan a duh lo ih ka hla pahnih a telnak si. Hih Album ah ka mood cu mihrek in asaang in au ciamco lawngah Rock hla an ruat ih saang tuk lo in aw cak ‘force’ hi thupi ih a niam ah saangah aw cak thupi ti ka lang ter duh. Cuvek in Awnmawi tumtu pawl in tla hla hrek hrawng cu C key drop in an tum ih awpi le a cak ‘force’ lam in ka sak ve, nan zaten kan “LAL Pathian” in lo thluasuah sin hai seh,” tiah a ti.\nChin hla in Pathian hla ngai ding a tam zet nan, Rock hla thiangten Pathian thangthatnak hla ngai ding hi a um cuca lo. Tu vekin Rock Hla thiangte thawn Pathian Thangthatnak Album a tawlreltu, Salai Jiv, parah siseh, hlasaktu Solomon KMRH parah siseh, a tumtu an zaten Pathian in a hmin sunlawinak hrangah hmang vivo hram seh.


Burma Ram Feh Dan Ding Part 63 - Chinland Today Media\nBurma Ram Feh Dan Ding Part 63\nFalamah College Kan Din Ding\nBurma ram a cozah ih thuthan ah April ni 1,2013 ihsin cun nitin suak thuthangca pawl bulpak ( private ) in nan suah thei ding an ti cu a thei nan tampi ding.1964 ihsin New Win a caozah in kum 50 sung lai Burma ram ah daily newspaper pawl private in kan rak nei thei nawn lo tinak a si hi.Tu cu a lungawi um tuk ih,Burma ram ih tong a phun phun in suah thei a si thlang ding.Himi Burma Ram Feh Dan Ding khalah Lai tong in thuthangca kan suah leh ding tiih ka rak ngan nan mang lai ko ding.\nTucu thudang deuh ah kat seh la.Time magazine ih President Barrack Obama Man of the Year an pek nak thu Time magazine ih suak ah Obama cun a second term kum 4 sung ih a tuan ding mi pawl a sim ih,a hmaisa bik ah energy a ti ih cui hnuah education a ti.Chin state energy ding ah Falam ah kw 500 ih cak meicet kan bun ding ti ka ngan zo.Tucu Obama khal ih a pahnih nak ih a poimawh a ti mi education ah feh seh la.\nMizoram ah khin Aizawl khawpi lawng ah si lovin Falam khua tia leh Falam hnak ih fate sawn khaw tampi ah college an nei.Mamit,Saitual,Serchhip,N.Vanlaiphai tivek tla an si.Cui ruang ah Chin state ih town ( myo ) 9 ih college an um thluh thei khal le a tha a si mai.\nPrivate college hi ziang tik ah an siang ding ti kan thei hrih lo.An siang cing ding tiin ruat phawt seh la.Thuthimnak ah 2015 tal ihsi cun student pawl tlawng kai thei ding ih kan ruat tlan a tul ding.Cule a building cu tui Candmari ih high school building khi kan hmang lawk ding.\nA tul a si le college cu morning,8-12 AM tla ah a si ding ih,high school cu 12-30 to 5 PM tla ah a si ding.Principal hmaisa bikah Sayakyi Van Kyi tla a tlin lai a si le in tuansak a tul ding.Saudi Arabia ih king tla tu ah kum 88 lai a si ih,Saya Van Kyi cun kum 2 tal in tuan sak thei ding tiin ruat phawt seh la.Cule saya 10-12 lai an um a tul ding ih,education system ziang vekin an thleng ding ti kan thei lawk lovi,a tir ah cun phun 11 le 12 lawng tla kan tuah ding.Science ah subject 3 maw arts ah 5 maw tla in kan thawk ding.An lakkha ding cu a hrek a cozah in in bom ding ih,a hrek cu mipi in kan zul khawm ding.\nUSA ih um Pu Thang Luai in vawi khat cu Burma Ram Feh Dan Ding a run comment nak ah Kaley Tahan ihsin business thu ah cun Falam le Laitlang ah kan so lo ding nan zirnak education ah cun kan so leh ko ding tiin a run ngan dah.Business zawng khal in kan Laimi pawl ziang ruag ah an hung so ding ti cu kan ngan leh ding ih,a asi nan Tnangte khal in zirnak ah cun kan hung so ding a ti mi ka pompi zet.Cuiruangah Falam ah college tha zet,Kaley university vek tal ih tha,cuhnak hman ih tha kan tuah zang a tul zet ticu kan thei cio ko ding.


China In Misual That Tam Bik - Chinland Today Media\nChina In Misual That Tam Bik\nMarch 26, 2009 6:51 am·0 comments\nAmnesty International Survey Report in a tarlang nakah Misual thiamlo cotermi pawl thah theinak danhi leitlun ram 59 in an neiih nikum 2008 sungah khan himi danhi leitlun ram 25 in an hmang. Nikum 2008 sungih misual thiamlo cotermi thahzat cu 2390 an siih, Misual thah dingih thurel catsakmi 8867 an kim. Kum 2007 ah khan misual thiamlo cotermi thahzat cu 1252 an siih Thah dingih an thu relcat sakmi cu minung 3347 an si,\nMisual that tambik ramcu China asiih Nikum sungih a mithahzat hi Record a puangsuak duhlo nan Tursi ih a dawhthat mi leh Meithal ih a kahthat milawng hmanah minung 1718 an si tiah Amnesty report cun a tarlang. Misual thiamlo coter mi thahnak record neithabik US cun Nikum sungah khan minung 37 a that, tiah Amnesty report cun a sim.\nAmnesty International Secretary General Irene Khan cun misual thiamlo cotermi rapthlak zetih thah Lu tansak, Lungto ih denthat, Electric ih nawhthat tivek pawlcu hmangnawnlo dingin a duhthu a sim. Misual thah theinak danhi ram 59 in an neinan a hmang taktak cu an mal vivo thlang tiah asimbet.\nSouth Africa In Dolai Lama An Ram Lut Ter SiangLo\nKum 2010 ih World Cup Football South Africa ih thlengdingmi thlirtlang nak dingih Peace Conference ih telve tumtu Tibet ram Biaknak lamih an hotupa Dalai Lama cu Africa in an ramsungluh ter an sianglo ih an ramsung luhthei nak Visa khal an peduhlo. South Africa President thupuangtu cun China leh Tibet buainak ruangih milangsarzet Dolai Lama an ramsungih a luh asi ah cun 2010 ih World Cup tuahdan dingah boruak a se zawngin a her aw pangding ti phannak ruangah a si a ti.\nSouth Africa hi Africa rampumpi lakih China thawi pehtlaih awknak leh pursum leilawn naklam ih rualpi ttha awbik ram an siih Nikum sunglawng hmanah an sumdawn tawnawknakhi US dollar Billion 10 hrawng a si. South Africa ramih Dolai Lama luhter an sianlo ruangah South Africa Archbishop Desmon Tutu cun Peace Conferebce ih a teltumlo thu a puangcih ih. South Africa Cozah thupuangtu cun Dolai Laima an ramih an luhter sianglo naksan cu World Cup tuahnak ding thuhla ah boruak nuamlo zawngih thilthleng theiding a um an phanruangah asi tiah a simih China thu rawnpek nak ruangah asi leh silo cu fiangten a rel fiang duhlo\nNuclear Thuhla Rel Dingin Iran A Lung Kim Sal\nSuu Kyi in Amnesty cawimwainak ngah\nPakistan Ram Tilian Mithi An Tam\nChina Ram Ling Hnin


Obama In Netanyahu le Morsi Relpi - Chinland Today Media\nNovember 18, 2012 4:26 am·0 comments\nIsrael le Hamas doawknak cemter dingah US President Barack Obama in Israel Prime Minister Benjamin Netanyahu le Egypt President Mohamed Morsi Isa El-Avvat pawl cu kan dung Tlawngkai Ningani, 16.11.12, ah phone in a biak ih remtuahnak a nei. Himi hi Obama in a veihnihnak phone ih a biaknak a si ih, Israel le Egypt hruaitu pahnih in Israel le Hamas karlak ih kahawknak hi cawl dingin an zuam ding a duhthu a sim.\nObama cun Israel ih thiltuahmi hi an pompi thu khal a sim. White House ih thu an suahmi ahcun “Hruaitu pahnih ih remrelnak an tuahmi in doawknak cu a cem vivo ding” an zum thu a tel. “President cun Israel le Palestine mipi pawlih sunralnak cu a thin a nat pi thu a sim. Buainak khal cu a zamrang theibik in remrel in sunralnak le thihhlohnak pawl cu reh dingin a cang thei tawkin zuam dingah a duhthu,” White House cun a sim.\nCun Obama le Turkey Prime Minister Tayyip Erdogan cu Israel ram le Gaza khua an buainak thu an reltlang ih an pahnih in doawknak le thahawknak pawl cawl ding an duhthu an suah. US ih State Secretary Hillary Clinton khalin buainak cu um nawn lo ding a duh tiin State Department ih ṭongkhuanngah Victoria Huland cun thuthang latu pawl hnenah simfiangnak a nei. Nuland cun kan theih cio vekin atu khalah rocket pawl cu Gaza ihsin an kap rero thotho.\nIsrael ih dinhmun ah amah le mah kilhimawk dingmi cu kan pompi a si. Zohman a luattu um loin an tuar veve. A poi in riahsiaza a si,” ti’n a sim hrih. Himi thu ah Canada cun Israel lamah za ah za a ṭangthu an phuang ve. Cun Egypt khalin himi thu ah an ngaihventuk mi in Israel le Egypt karlak ih remdaihnak thukam a siatsuah ding a ṭih ih asinan cumi pahbal lo dingin kan zuam ding tiin an than ve.\nUpdate: Gaza Kan Do Vivo Ding: Israel PM\nHAMAS PAWLIN PALESTINE MI 18 MIPI HMAI AH THAT\nIsrael Le Hamas Kahawknak Cawlh Lungkim\nIsrael An Cem Hlan Sung Gaza Buainak Kan Cawllo Ding; Hamas


Singapore hnen-um in Naute a that ruangah kum 7 thawng thlak – Buannel News\nSingapore hnen-um in Naute a that ruangah kum 7 thawng thlak\nNovember 26, 2018 Buannel News HOT NEWS, Latest, NEWS, World News 0\nSingapore ram ah hin ram dangdang ihsin hnen-um hnaṭuan in a khawsatu minung ziangmaw zat an um ih, cupawl lakah hnen-um hnaṭuantu tambik ram pawl cu Indonesia, Myanmar, Philippine le Vietnam pawl an si. Hi hnen-um hnaṭuantupawl hi mi ṭhen cu nuamaw zet, lawnglak zet le thawveng zet an um lai ah, hrekkhat vethung cu ti le rawl hman khawpkham ei ngam loih rethei le harsatnak tuar an um vethung.\nSingapore rampi ih thuṭhennak hmunpi cun Indonesia hnen-um pakhat in a naute ummi a ti thih ruangah November 22 sun ah kum 7 sung thawngthlak si dingin a thuhla an relcat sak, tiah theih a si. Hi thubuai hi kan dung kum lam ih thil rak cangmi a si ih Indonesia hnen-um hi Maryani Usman Utar tiih kawhmi a si, kum 25 ih upa a si ih, May 8, 2016 ah khan a Naute ummi cu zinglam nazi 2am le 7:30am karlak ah a thihtermi a si.\nThuhla umdan ah, Naute hi Ihkhun par ihsin a tla ih, a ṭap ciamco, ngam theilo in reo zet a ṭap ruangah a umtu Maryani hin a thinheng tuarlo le supaw theilo in Naute kum 1 mite cu a kut thawn a hngawngah a rek ih a beng ciamco. Naute hrangah thihnak thleng thei a si ti theine cingin a tuah thotho ruangah tihrimnak a si tiah ruah a si ih, hi ruangah naute cu a nunnak a liam a si.\nHnen-umnu Maryani hi a inntek te hin an zoh se loih ti-rawl khal khawpkham an pe ko nan, a Pinu hin a thupten a thlingthla ringring a si hmang. Shopping dawrpi ih an fehnak ah innteknu hin hnen-umnu hi mi lakah a rak kawk dah si hmang, cumi in hnen-umnu hi ningnatnak a thlen ih a Pinu parah lungkimlonak a suak.\nHnen-umnu Maryani hi tuihlan ah hnen-um hna rak ṭuan rero dah zotu a si ih, tuihlan ah hivekih cangsualnak maw, a thuhla mawilonak khal zianghman a rak nei lo. Tuihlan ih hnen-um hna a rak ṭuannak inntek te hi Saudi Arabia an si ih an ṭhat zet thu khal a sim ih tui a inntek te thaw cun lei le van tlukin an thlauaw tiah a sim.\nTuvekin hnen-um Maryani in a hngawng ih a dekmi naute cu sizung ah fehpi cih a si nan, a nunnak runsuak manlo in a thi. Naute thattu hnen-um khal a ni lala ah an kai cih ve. Lawyer hmangin an cangvai ih kum 1 lenglo hnu, November 22, 2018, ah naute thattu hnen-um Maryani Usman Utar cu kum 7 sung thawngthlak dingin an relcat. Asinan a thawngtlak ni le can hi sualnak a rak tuah ih an kaih ni, May 10, 2016 ihsin siar peh ding a si.\nIndia miphun pawlih an thahmi American Missionary John Allen Chau ih ruak la suak thei hrih lo\nThlarau a tla an ti, Ziang thlarau si pei?


Amritsar: Sikh procession leaves for Pakistan to celebrate 550 anniversary of Guru Nanak Dev\nA Sikh procession in Amritsar leaving for Pakistan to celebrate 550 anniversary of Guru Nanak Dev.\nANI | Updated: Nov 06, 2019 23:07 IST\nAmritsar (Punjab) [India], Nov 6 (ANI): A Sikh procession including 'Ragis' and 'Dhadis' (who sing folk songs) on Wednesday left for Nankan Sahib in Pakistan for celebrating 550th birth anniversary of Guru Nanak Dev.\nThe procession, which will cross over to Pakistan through Attari-Wagah border, was flagged off by Giani Raghubir Singh, Jathedar of Takht Sri Kesgarh Sahib, one of five Takhts of Sikhs.\nThe 550th birth anniversary of the Sikh Guru will be commemorated at the Gurdwara Janam Asthan at Nankana Sahib, his birthplace, on November 12.\nIndia and Pakistan on October 24 signed an agreement on the modalities for operationalising Kartarpur Sahib corridor, paving the way for its inauguration ahead of the 550th birth anniversary of the Sikh faith founder Guru Nanak Dev.


Lainatnak lungthin thawn Mai Sui Hlei Tial topi ṭanpitu an tam | Falam Online Media\nLainatnak lungthin thawn Mai Sui Hlei Tial topi ṭanpitu an tam\nOctober 8, 2020 October 8, 2020 Ni Hnem Sung\t0 Comments\nMalaysia ram inn dot 9 ihsin tlak ruangih nunnak cem kan unau Chin fala Mai Sui Hlei Tial ruak cu Thantlang cozah le khuasung ṭuanvonei pawl ih phum ternak lamziin kap ihsin Thlanmual pangai ah felfaiten vui suak a si zo ih a thuanthu hin leitlun hmuntinkim ih um Chin mi pawl lung a tham zet ih a tantami sungkhat unau hrang ih bawmduhtu an tam vivo.\nChin ram duhdawttu leitlun hmuntinkim ih um Chin mi pawl in tohpi ṭanpinak thawn an bawm cio ih bulpak ih bawmtu le pawlkom zawng ih bawmtu khal an tamzet.\nThe Chinland Post tawlrelmi bawmnak\nThe Chinland Post in Mai Sui Hlei Tial ih tantami sungkhat unau ṭanpi nakah ti`n gofundme website hmang in leitlun hmun tinkim ih um Chin mi hnen ah bawmnak a dil sak ih tumtahmi US $5000 cu nikhat hlan ah a kim cih thei. Tu ah, TCP ih tawlrelmi bawmnak cu US $7353 a kim zo ih bawmduhtu hrangah October 12, Kawlram zinglam 11 tiang bawmnak pek a theih lai tiah thuthannak an nei cih.\nFalam Christian Church of Indianapolis Inc lam khal in Mai Sui Hlei Tial riahsiatpinak ti`n sumsaw khongnak an nei ih October 8 zaanlamri ah tumtahmi US $ 10,000 luan ah $8000 hrawng an dong zo a si.\nFalam Christian Church of Indianapolis Inc tawlrelmi bawmnak\nZiang ruangah Paisa an khong sak?\nMiharsa sungkua an siih Mai Sui Hlei Tial cu a nauhak te lai in sungkhat unau cawm dingin Malaysia ah kuli hlawh dingin a feh.\nSungkhat unau cawmnak dingah harsa tuar in mi ram ah hna a ṭuan ih vansiatthlak zetin September 29 ah a um nak Malaysia ram inn dot 9 in a tlak ih a nunnak a cem.\nAruak cu a mah suahsemnak Thantlang khua ah phum dingin tlunpi a siih natnak ruangih thi mi a si lo timi Ca an keng nan Thantlang cozah le khuasung ṭuanvonei pawl cun Covid 19 boruak puhmawh in khua sung ah luhpi an siang lo ih rannung men bangin lamziinkap ah a ruak an phum ter.\nChin nunphung thawn kalhawmi miruak phum aw ter dan thu ah le rannung men bang ih lamziin kap ih ruak vui ter thu ah leitlun hmun tinkim um Chin mi pawl an lungawi lo ih Thantlang cozah le khawsung ṭuanvonei upa pawl cu Online ah nasazetin an soisel.\nChin media le mipi aunak thawng in Mai Suak Hlei Tial ruak cu Thantlang thlanmaul ah ṭhawn siang a si sal ih caan tawkmawi tawlrelnak an nei hnu ah a ruak cu tluang zetin an vui thei sal a si.\nHivek dinhmun a si ruangah Leitlun hmuntinkim ih um Chin mi pawl cun mithi tei` harsatnak an tong mi pawl cu tuarpi le riahsiatpinak langter in topi ṭanpinak an tawlrel sak a si.\nSumsaw thawn riahsiatpinak na lang ter duh le a tang link khi hmet aw…..\nThe Chinland Post tawlrelmi gofundme\nFalam Christian Church of Indianapolis Inc tawlrelmi riahsiatpinak\n← Lal cuhawnak ah Rohingya refugees pali an thi ih 20 lenglo in hliamhma tuar\nRalring : Covid 19 boruak ah Bumawnak Thar a Lar →\nNi 3 sung ah Chin ramkulh pengṭhen 2 ah CDM tuah thar palik 22 um


Watch Felix the Cat Saves Christmas (2004) online free watchcartoonsonline - kisscartoon - kimcartoon\nHome » Felix the Cat Saves Christmas (2004)\nWatch Felix the Cat Saves Christmas (2004) full movies free cartoons online.\nSynopsis: When the Professor and Rock Bottom plot to create the world’s biggest blizzard in order to ruin Christmas, Felix the Cat and Poindexter must travel to the North Pole to help Santa Claus and save Christmas.\nWriters: Don Oriolo, Jay Thompson